CELEX: 62020TN0258
Language: hu
Date: 2020-05-04 00:00:00
Title: T-258/20. sz. ügy: 2020. május 4-én benyújtott kereset – Klymenko kontra Tanács

6.7.2020   
            
            
               HU
            
            
               Az Európai Unió Hivatalos Lapja
            
            
               C 222/28
            
         
      2020. május 4-én benyújtott kereset – Klymenko kontra Tanács
      (T-258/20. sz. ügy)
      (2020/C 222/31)
      Az eljárás nyelve: francia
      
         Felek
      
      
         Felperes: Oleksandr Viktorovych Klymenko (Moszkva, Oroszország) (képviselő: M. Phelippeau ügyvéd)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa Oleksandr Viktorovych Klymenko keresetét elfogadhatónak;
               
            a felperest érintő részében,
      
                  —
               
               
                  semmisítse meg az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról szóló, 2020. március 5-i (KKBP) 2020/373 tanácsi határozatot;
               
            
                  —
               
               
                  semmisítse meg az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 208/2014/EU rendelet végrehajtásáról szóló, 2020. március 5-i (EU) 2020/370 tanácsi végrehajtási rendeletet;
               
            
                  —
               
               
                  a Törvényszék eljárási szabályzatának 87. és 91. cikke alapján az Európai Unió Tanácsát kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első, a megtámadott jogi aktusok elégtelen indokolására alapított jogalap. A felperes azt állítja, hogy a Tanács nem tartotta tiszteletben a megtámadott jogi aktusokra vonatkozó indokolási kötelezettséget az intézkedés megalapozottsága, a védelemhez való jog, valamint a hatékony bírói jogvédelemhez való jog, továbbá az ezek alapján elvégzett felülvizsgálatok tekintetében.
               
            
                  2.
               
               
                  A második, az ügyben elkövetett értékelési hiba és a hatáskörrel való visszaélés fennállására alapított jogalap. A felperes azt állítja, hogy a Tanács, a számára átadott bizonyítékok fényében, csak azt állapíthatta meg, hogy nem áll rendelkezésre a büntetőeljárást megalapozó kellő ténybeli alap. A felperes az alapvető jogainak számos megsértésére is rámutatott, amelyből a Tanács semmilyen következtetést nem vont le.
               
            
                  3.
               
               
                  A harmadik, az alapvető jogok megsértésére alapított jogalap, mivel e jogi aktusok meghozatala során nem tartották tiszteletben a védelemhez való jogot, a hatékony bírói jogvédelemhez való jogot, valamint a fegyveregyenlőséghez való jogot.
               
            
                  4.
               
               
                  A negyedik, a jogi alap hiányára alapított jogalap, mivel az Európai Unióról szóló szerződés 29. cikke nem képezheti a felperessel szemben hozott korlátozó intézkedés elfogadható jogi alapját.
               
            
                  5.
               
               
                  Az ötödik, a tulajdonhoz való alapvető jog megsértésére alapított jogalap.